Ego P. Dnus de Cusel et ego L. uxor ejus et ego Hu. filius eorum notum facimus presens scriptum inspecturis quod nos tenebamur fratribus Valliscluse facere quietam possessionem in helemosina quam predecessor noster p. dnus Cuselli fecerat eis de terra de Fenix. quam et dautreset et heredes ejus tenebant more Chassamenti. Cumque multe cause super hoc tractate fuissent tandem compositum ita est Giniaci coram Abbate Balmensi et priore Ginniaci. Nos siquidem de helemosinis quam fratres Valliscluse habebant Cuselli dedimus. hu. dautreset et heredibus suis vineam quam Achinboud dederat predictis fratribus et carratam feni quam dederat. r. de Gebennis in prato de la fuli et l. XI: Stephanensium pro tali donacione et pro remedio anime sue et antecessorum suorum concessit predictus hubt dautreset et frater ejus et mater et heredes ejus quidquid juris habuerant in predicto territorio domui Vaucluse etc... predicti fratres receperunt eos participes in omnibus bonis spiritualibus ordinis sui. Et nos tenemur hanc compositionem facere quietam et firmam predictis fratribus et suis. In testimonium veritatis corroborata est sigillo nostro. Et sigillo abbatis Balmensis et sigillo conventus Ginniaci hec carta anno gracie m. CC. XX. VI. (Huic Chartæ-partitæ pendebant olim tria sigilla).